དགེ་རྒན་ནི་སློབ་གཉེར་གྱི་རྩ་བ་དང་སློབ་དར་གྱི་འབྱུང་ཁུངས་ཤིག་ཡིན།བྱང་ཚད་མཐོ་བའི་ཆེད་ལས་ཅན་གྱི་དགེ་རྒན་དཔུང་ཁག་འཛུགས་སྐྱོང་བྱེད་པར་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་བཏོན་གནང་བའི་བླང་བྱ་ཁ་གསལ་དོན་ཐོག་ཏུ་འཁྱོལ་བ་བྱེད་དགོས།དགེ་རྒན་གྱི་ཀུན་སྤྱོད་དང་དར་སྲོལ་ནི་དགེ་རྒན་དཔུང་ཁག་གི་བྱང་ཚད་ལ་གདེང་འཇོག་བྱེད་པའི་ཚད་གཞི་ཨང་དང་པོ་ཡིན།དགེ་རྒན་གྱི་རིག་གནས་མཐོང་རྒྱ་ཆེ་རུ་གཏོང་བ་དང་།དགེ་རྒན་གྱི་ཕྱོགས་བསྡུས་བྱང་ཚད་མཐོ་རུ་གཏོང་བ།དགེ་རྒན་གྱི་སློབ་གསོའི་མ་ལག་འཛུགས་སྐྱོང་ལ་ཤུགས་སྣོན་རྒྱག་པ་བཅས་བྱས་ཏེ་དགེ་རྒན་ཉིད་སྔོན་ཐོན་བསམ་བློ་དང་རིག་གནས་ཁྱབ་སྤེལ་མཁན་དང་།ཏང་གིས་སྲིད་སྐྱོང་བར་བློ་བརྟན་འགྱུར་མེད་ཀྱི་རྒྱབ་སྐྱོར་མཁན།སློབ་མ་སྐྱོན་བྲལ་ངང་འཚར་ལོངས་ཡོང་བའི་མཛུབ་ཁྲིད་པ་དང་ལམ་སྣེ་འཁྲིད་མཁན་ཞིག་ཏུ་འགྱུར་རྒྱུར་སྐུལ་འདེད་གཏོང་དགོས།མི་དམངས་ཀྱི་དགེ་རྒན་ནི་བླ་ན་མེད་པ་ཞིག་དང་གཟི་བརྗིད་ལྡན་པ་ཞིག་རེད།དགེ་རྒན་ཚང་མས་གཟི་བརྗིད་དེར་གཅེས་སྤྲས་དང་ལས་རིགས་དེར་དགའ་ཞེན་བྱས་ནས་རང་ངོས་ལ་བླང་བྱ་ནན་པོ་བཏོན་ཏེ་རང་ངོས་རྒྱུན་ཆད་མེད་པར་འཐུས་སྒོ་ཚང་དུ་གཏོང་དགོས།དཔེ་ཁྲིད་མི་སྐྱོང་བྱ་རྒྱུར་ཤུགས་སྣོན་རྒྱག་པ་དང་།སློབ་གསོར་དགའ་ཞེན་བྱེད་པའི་ངེས་ཤུགས་དང་ཁེ་གྲགས་སྤོང་བའི་བསམ་བློ་བརྟན་པོ་དགོས་པ།གཅེས་སེམས་ལ་བརྟེན་ནས་བརྩེ་སེམས་ཟབ་ཏུ་གཏོང་བ་དང་།བརྩེ་དུང་ཆེ་རུ་གཏོང་བ།བརྩེ་སེམས་ཁྱབ་སྤེལ་བཅས་བྱེད་དགོས།ཏང་ཡོངས་དང་སྤྱི་ཚོགས་ཡོངས་ཀྱིས་དགེ་རྒན་ལ་བརྩི་འཇོག་དང་སློབ་གསོར་མཐོང་ཆེན་བྱེད་པའི་སྤྱི་ཚོགས་ཀྱི་དར་སྲོལ་བཟང་པོ་དར་སྤེལ་བཏང་སྟེ་དགེ་རྒན་གྱི་ཆབ་སྲིད་གནས་བབ་དང་།སྤྱི་ཚོགས་ཀྱི་གནས་བབ།ལས་རིགས་ཀྱི་གནས་བབ་བཅས་མཐོ་རུ་ཧུར་ཐག་བཏང་ནས་རྒྱ་ཆེའི་དགེ་རྒན་ཚོར་ལྡན་དགོས་ངེས་ཀྱི་སྤྱི་ཚོགས་ཀྱི་སྙན་གྲགས་ལྡན་པ་བྱེད་དགོས་པ་མ་ཟད།སློབ་གསོའི་མ་དངུལ་དགེ་རྒན་ལ་སྔར་ལས་མང་བ་བཏང་སྟེ་དགེ་རྒན་གྱི་ཐོབ་ཐང་རྒྱུན་ཆད་མེད་པར་མཐོ་རུ་བཏང་ནས་རྒྱ་ཆེའི་དགེ་རྒན་ཚོས་བློ་བདེའི་ངང་སློབ་ཁྲིད་དང་སྤྲོ་བ་ཆེན་པོས་སློབ་ཁྲིད་ཐུབ་པ་བྱེད་དགོས།